Tolong jelaskan mengenai Pagesanganipun dari Damayanti Rusli Sjarif dalam bahasa jawa

Ing wekdal punika, Damayanti makarya dados dhokter spesialis anak wonten ing pérangan Nutrisi dan Penyakit Metabolik Departemen Ilmu Penyakit Anak FKUI/RSCM Jakarta

Nalika taksih sinau ing tingkat Sekolah Menengah Pertama (SMP), Damayanti naté dados siswa teladan ing tingkat SMP sak kodya Bandung lan provinsi Jawa Kulon ing taun 1974. Sasampunipun lulus saking Fakultas Kedhokteran Universitas Indonesia (FKUI) ing taun 1983, Damayanti dipunparingi tugas kanggé makarya ing satunggaling puskesmas ing laladan terpencil ing Nusa Tenggara Timur (NTT). Amargi piyambakipun temenan anggènipun makarya, mila wanita ingkag remen maos buku punika pikantuk penghargaan dados dhokter teladan puskesmas.

Sasampunipun tugas ing laladan kasebat, Damayanti nerasaken sekolahipun kanthi mendhet pendhidhikan spesialis anak ing FK UI Jakarta saha pendhidhikan dhoktoral (S3) wonten ing babagan lelara metabolik dan genetik ing Universiteit Utrecht, Walanda, kanthi irah-irahanipun disertasi inggih punika Glycerol kinase deficiency.

Sapérangan jinis lelara metabolik wonten ing lare ingkang dados kawigatosanipun Damayanti ing antawisipun inggih punika obesitas (kegemukan), malnutrisi, Morquio, phenylketonuria (PKU), asidosis tubulus renalis (RTA), Hyperketonaemia, saha Citrulinemia. Sapérangan ageng saking lelara-lelara ingkang dipunanalisis inggih kalebet lelara ingkang arang kapanggih.